**Ministru kabineta rīkojuma projekta „Par apropriācijas pārdali” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par apropriācijas pārdali” sagatavots saskaņā ar Likuma par budžetu un finanšu vadību 9.panta piecpadsmito daļu, lai 74.resora „Gadskārtējā valsts budžeta izpildes procesā pārdalāmais finansējums” budžeta programmā 02.00.00 „Līdzekļi neparedzētiem gadījumiem” nodrošinātu nepieciešamo finansējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2014. gada 17. septembra rīkojuma Nr. 513 „Par nepieciešamo finansējumu 2015. gadam, lai nodrošinātu Latvijas prezidentūru Eiropas Savienības Padomē” 1.2.7. punktu Ārlietu ministrijai (turpmāk – ĀM), vēstniecībām, diplomātiskajām un konsulārajām pārstāvniecībām ir piešķirts finansējums publiskās diplomātijas pasākumiem Eiropas Savienības (turpmāk – ES) dalībvalstīs, trešajās valstīs un starptautiskajās organizācijās, tai skaitā reprezentācijas izdevumiem – 3 607 691 *euro* apmērā, kā arī pamatojoties uz minētā rīkojuma 1.2.1.punktu komandējumu izdevumiem – 702 758 *euro* apmērā un ar darba programmas sagatavošanu un norisi saistīto izdevumu segšanai – 569 149 *euro* apmērā. Savukārt, pamatojoties Ministru kabineta 2012.gada 12.jūlija rīkojuma Nr.334 „Par papildu finansējumu, lai sagatavotu un nodrošinātu Latvijas prezidentūru Eiropas Savienības Padomē 2015.gadā” 1.2.punktu un Ministru kabineta 2013.gada 28.augusta rīkojuma Nr.402 „Par Latvijas prezidentūrai Eiropas Savienības Padomē 2015.gadā nepieciešamo amata vietu finansējuma ietekmi uz ministriju un Ministru kabineta bāzes izdevumiem 2015.gadā” 1.2. punktu, ĀM ir piešķirts finansējums amata vietu nodrošināšanai Latvijas Republikas Pastāvīgajā pārstāvniecībā Eiropas Savienībā, pastāvīgajās pārstāvniecībās starptautiskajās organizācijās, diplomātiskajās un konsulārajās pārstāvniecībās ārvalstīs un ministrijas centrālajā aparātā – 8 612 784 *euro* apmērā. Šobrīd Latvijas prezidentūra ES Padomē (turpmāk – prezidentūra) ir pāri pusei un ir izveidojusies līdzekļu pieejamība no sākotnēji piešķirtā papildus nepieciešamā finansējuma iepriekš minētajiem mērķiem 1 448 190 *euro* apmērā, ko ĀM ierosina pārdalīt, lai nodrošinātu valsts budžeta līdzekļu efektīvu un racionālu izlietošanu atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem”.Sākotnēji tika plānots, ka, lai sešu mēnešu laikā Ārlietu ministrija ar Latvijas diplomātisko un konsulāro pārstāvniecību starpniecību nodrošinātu gandrīz 600 publiskās diplomātijas pasākumu aptuveni 90 ārvalstīs un starptautiskajās organizāciju, būs nepieciešami 3,6 miljoni *euro*. Tā kā vairākiem pasākumiem tika piesaistīti sadarbības partneri, kas pilnībā vai daļēji sedza to organizēšanas izdevumus tika ietaupīti ievērojami līdzekļi. Tāpat līdzekļi ietaupīti apvienojot divus seminārus vienā konferencē, aizstājot tradicionālās ES vēstnieku darba pusdienas ar dalībvalstu ārlietu ministriem ar darba brokastīm. Ietaupījums ir izveidojies arī tāpēc, ka atsevišķus pasākumu organizatorisku vai tehnisku iemeslu dēļ ir nācies atcelt. Ņemot vērā, ka iepriekš neplānoti Latvijā kā ES Padomē prezidējošajā valstī tika uzņemtas salīdzinoši daudz vairāk ienākošās vizītes pēc otras puses iniciatīvas nekā tika paredzēts, budžetā izveidojās līdzekļu pieejamība no sākotnēji piešķirtā papildus nepieciešamā finansējuma tiem komandējumu izdevumiem, kurus bijām plānojuši veikt uz šīm valstīm. Kā arī plānojot ar darba programmas sagatavošanu un norisi saistītos izdevumus, tika ņemti vērā visi iespējamie izdevumi, tomēr to realizēšanas gaitā tika rasti ekonomiski izdevīgāki risinājumi, kā arī izmantoti esošie resursi (piemēram, telpas) un apvienoti pasākumi, tādejādi ļaujot ietaupīt valsts līdzekļus.Savukārt apstiprināto budžeta līdzekļu pieejamība no sākotnēji piešķirtā papildus nepieciešamā finansējuma personāla uzturēšanai un darbības nodrošināšanai Latvijas Republikas Pastāvīgajā pārstāvniecībā Eiropas Savienībā, pastāvīgajās pārstāvniecībās starptautiskajās organizācijās un diplomātiskajās un konsulārajās pārstāvniecībās ārvalstīs, radās racionāli apgūstot piešķirto finansējumu, kā arī ņemot vērā faktiskos darbinieku pārcelšanas amatus, termiņus un ģimenes stāvokli, kas tieši ietekmē izmaksas darbinieku atlīdzībai, tai skaitā algas pabalstu darbiniekam par dienestu ārvalstīs, kā arī pabalstu par laulātā un bērna uzturēšanos ārvalstī.  |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016.gads** | **2017.gads** | **2018.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0  | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Finansējums tiks pārdalīts no Ārlietu ministrijas budžeta programmas 96.00.00 „Latvijas prezidentūras Eiropas Savienības Padomē nodrošināšana 2015.gadā” apakšprogrammas 96.03.00 „Latvijas prezidentūras Eiropas Savienības Padomē nodrošināšana (ministrijas pasākumi)” uz 74.resora „Gadskārtējā valsts budžeta izpildes procesā pārdalāmais finansējums” budžeta programmu 02.00.00 „Līdzekļi neparedzētiem gadījumiem”. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nemaina iesaistītās institūcijas funkcijas. Jaunas institūcijas netiek paredzētas, netiek likvidētas un nav ietekmes uz institūcijas cilvēkresursiem.  |
| 3. | Cita informācija | Nav. |

Projekta II, IV, V un VI sadaļas – projekts šo jomu neskar.

ārlietu ministra vietā

finanšu ministrs Jānis Reirs

Vīza: valsts sekretārs Andrejs Pildegovičs

27.05.2015.

919

A.Jermacāns

Tālr. 67016304

e-pasts: arnis.jermacans@mfa.gov.lv